

Народно читалище ”Емануил Васкидович-1886” –Мелник chitalishte\_melnik@abv.bg

ул. Мелник № 22, Мелник 2820

**ОТЧЕТ**

 **ЗА ДЕЙНОСТТА НА НЧ „EМАНУИЛ ВАСКИДОВИЧ - 1886", гр. Мелник за 2022 година**

 **разработен в съответствие с разпоредбите на чл. 26а, ал. 2 от Закона за народните читалища и културния календар**

1. Основни функции и задачи на Читалището:

 Читалището, като културно средище на града има съществен принос в поддържането и обогатяването на културния живот на местното население и посетителите на Мелник. Библиотеката продължава да дава духовна и интелектуална храна на всички , които искат да се възползват от съвременната , както и от класическата литература ,с която разполагаме. За съжаление младите хора в града все повече намаляват , както и посещенията в библиотеката .

 През 2022 успяхме успешно да организираме няколко събития, емблематични за Мелник и района .

 Продължаваме да съхраняваме и показваме нашите традиции и обичаи , както и да насърчаваме любителското творчество чрез събития и празници , които провеждаме и празнуваме, когато е възможно и спазвайки всички противоепидемични мерки.

 На 30.03.2022 година се проведе отчетно-изборно събрание , на което бяха приети отчетите за дейността и за приходите и разходите на читалището и се удължи мандата на членовете на читалищното настоятелство.

 2.Дейности

-Библиотечна дейност;

 През изминалата година библиотеката бе слабо посещавана от граждани и ученици. Общо читателите използвали литература за четене са 16 на брой , а раздадената литература е 45 тома. Общия библиотечен фонд наброява 11 915 тома. Успяхме да организираме едно събитие при посещенията в библиотеката литературно четене на 24.05.2022 , на което присъстваха 10 души .

-Художествено-творческа дейност

 Към читалището съществува група за стари градски песни „Мелнишки кераци“ с ръководител Славка Пашова. Групата е от осем жени и участва в културните събития , които провеждаме през годината.

-Опазване на традициите и обичаите

 Продължаваме да пазим и изпълняваме народни традиции и обичаи, както и да отбелязваме важни за културния обществен живот празници.

Организираме веднъж седмично кръжок за любители по народни танци /хора/ .

 -21.01.2022г. Бабинден – български обичаи и ритуали

 -14.02.2022г. Ден на Лозаря -Ритуално зарязване на лозята в околността на Мелник, изпълнявайки стара традиция

 -01.03.2022г. Ден на самодееца - Традиционно отбелязване на празника

 -03.03.2022г. Национален празник на България – Кратък рецитал и поднасяне на венец пред паметника на Яне Сандански в града

 -08.03.2022г. Международен ден на жените – тържество

 -11.05.2022г. Национален ден на Библиотекаря – Организирано посещение на библиотеката и представяне на новите заглавия във фонда.

 -24.05.2022г. Ден на българската просвета и култура и на славянската писменост – литературно четене в библиотеката

 - 30 и 31.08.2022г. Празник на град Мелник „Света Зона“ – Ритуал литийно шествие с иконата от параклиса , подреждане на фотоизложбата по повод празника и прожекция на филма създаден за празника по проекта за трансгранично сътрудничество ИНТЕРРЕГ V -A Гърция – България 2014 – 2020 с наименование „Сцена на трансгранична култура“ - Кулстейдж.

 -06.09.2022г. Ден на Съединението – кратък рецитал

 -22.09.2022г. Ден на независимостта на България, празник на българското знаме

 -01.11.2022г. Ден на Народните будители – кратък рецитал и поднасяне венец пред паметника на патрона на читалището Емануил Васкидович .

 Продължаваме да полагаме грижи за поддържане и запазване на доброто състояние на материалната база на читалището, която е с огромен потенциал. Търсим възможности за финансиране на ремонт на залата на киносалона, за да започне отново да функционира. Основната ни задача е да вдъхновим за участие в читалищната дейност повече млади хора , които да се включат в културния живот на градчето с енергия и ентусиазъм .Чрез приемствеността да се запазят и възродят стари традиции, които да намерят своето място и живот в така динамичното съвремие на новото поколение българи.

ЧЛЕНОВЕ НА ЧИТАЛИЩНОТО НАСТОЯТЕЛСТВО

Маргарита Манолева – председател на настоятелството

Стоянка Трайкова - секретар-библиотекар и член на настоятелството

Антоанета Христова – член на настоятелството

Тоня Георгиева – член на настоятелството

Илияна Янудова – член на настоятелството

ЧЛЕНОВЕ НА ПРОВЕРИТЕЛНАТА КОМИСИЯ

Верка Спасова – председател на проверителната комисия

Невена Воденичарова – член на проверителната комисия

Валентин Свищаров – член на проверителната комисия

 13.03.2023г. Секретар: Стоянка Трайкова